《和乐周弟寄韵 其二》
明代·郭棐

寺当南北二禺间，今日重游次第攀。尘净禅房僧入定，月明仙境鹤空还。

山光满座云藏寺，峡影奔湍水倒湾。赏兴未穷青未了，数声钟磬隔人寰。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。